امریکا ایله روسیا آراسیندا اوکراینا بحرانی داوام ائدرکن، امریکانین خاریجی ایشلر ناظیری آنتونی بلینکن گلن هفته کیئوه سفر ائده‌جک.
بلینکن هفته سونو امریکانین سی بی اس کانالیندا یاییم‌لانا‌جاق موصاحیبه‌سی‌نین ایلک یاییم‌لانان حیسه‌سینده اوکراینا-‌داکی سون حادثه‌لری موذاکیره ائتمک اوچون بو اؤلکه‌یه گئدجگینی تصدیقله‌ییب.
بلینکن موصاحیبه‌سینده "حاضیردا اوکراینا سرحدینده حربی ییغیناغی روسیانین (قیریمی) ایشغال ائتدیگی 2014-جو ایلده‌کیندن داها چوخ‌دور. جناب (روسیا پرزیدنتی ولادیمیر پوتین)ین مقصدلرینی بیلدیگیمیزی دئیه بیلمرم. اونون حیاتا  کئچیرمگی یاخود کئچیرمه‌مگی سئچیم ائده بیله‌جگی موختلیف مؤوضوع لار وار" دئییب.
روسیا عسگرلرینین بؤلگه‌دن چیخما مدتینی یاخیندان ایزله‌دیک‌لرینی قئید ائدن بلینکن امریکانین اوکراینا-یا دستکینی بیر داها تکرارلاییب.
